दिल्ली: 12वीं कक्षा के बाद वाल्मीकि समुदाय के बच्चों की पढ़ाई का पूरा खर्च उठाएगी केजरीवाल सरकार  
राज्य के बाल्मीकि समुदाय के लिए रविवार को एक नई घोषणा की
12वीं कक्षा के बाद की पढ़ाई का सभी खर्च वहन करेगी राज्य सरकार
पिछली सरकारों पर समाज को पीछे धकेलने का लगाया आरोप
दिल्ली के मुख्यमंत्री अरविंद केजरीवाल ने राज्य के वाल्मीकि समुदाय के लिए रविवार को एक नई घोषणा की है. समुदाय के लिए की गई घोषणा में मुख्यमंत्री केजरीवाल ने कहा कि राष्ट्रीय राजधानी की सरकार वाल्मीकि समुदाय के बच्चों की 12वीं कक्षा के बाद की पढ़ाई का सभी खर्च वहन करेगी. केजरीवाल ने अपनी सरकार के इस फैसले का ऐलान किया और कहा कि अभी तक वाल्मीकि समुदाय को विकास के अवसरों से वंचित रखा है.
मुख्यमंत्री ने आरोप लगाया कि पिछली सरकारों के विभिन्न राजनीतिक दल चाहते थे कि वाल्मीकि समुदाय के बच्चे केवल सफाईकर्मी और सफाई कर्मचारी बने, लेकिन वर्तमान सरकार चाहती है कि दूसरे समुदायों की तरह वाल्मीकि समुदाय के बच्चे भी आगे बढ़े.